ฮุสนี มุบาร็อก

| ฯพณฯ จอมพลฮุสนี มุบาร็อก |
| --- | --- |
حسني مبارك
ภาพถ่ายทางการ, ค.ศ. 1985

 ประธานาธิบดีอียิปต์ คนที่ 4
ดำรงตำแหน่ง 14 ตุลาคม 1981 – 11 กุมภาพันธ์ 2011
นายกรัฐมนตรี:  ดูรายชื่อ  ตนเอง (1981–1982)   อะห์มัด ฟุอาด มุฮ์ยิดดีน (1982–1984)   กะมาล ฮะซัน อะลี (1984–1985)   อะลี ลุฏฟี มะห์มูด (1985–1986)   อาฏิฟ ศิดกี (1986–1996)   กะมาล อัลญันซูรี (1996–1999)   อาฏิฟ อะบีด (1999–2004)   อะห์มัด นะซีฟ (2004–2011)   อะห์มัด ชะฟีก (2011)  
รองประธานาธิบดี:   ไม่มี (1981–2011)  อุมัร ซุลัยมาน (2011) 
ก่อนหน้า:   อันวัร อัสซาดาต  ศูฟี อะบู ฏอลิบ (รักษาการ) 
ถัดไป:   มุฮัมมัด ฮุซัยน์ ฏ็อนฏอวี (เฉพาะกาล)[a]  มุฮัมมัด มุรซี 
นายกรัฐมนตรีอียิปต์
ดำรงตำแหน่ง 7 ตุลาคม 1981 – 2 มกราคม 1982
ประธานาธิบดี:   ศูฟี อะบู ฏอลิบ (รักษาการ)  ตนเอง 
ก่อนหน้า: อันวัร อัสซาดาต
ถัดไป: อะห์มัด ฟุอาด มุฮ์ยิดดีน
รองประธานาธิบดีอียิปต์
ดำรงตำแหน่ง 16 เมษายน 1975 – 14 ตุลาคม 1981
ประธานาธิบดี: อันวัร อัสซาดาต
ก่อนหน้า:   ฮุซัยน์ อัชชาฟิอี  มะห์มูด เฟาซี 
ถัดไป: อุมัร ซุลัยมาน[b]
เลขาธิการใหญ่ขบวนการไม่ฝักใฝ่ฝ่ายใด
ดำรงตำแหน่ง 16 กรกฎาคม 2009 – 11 กุมภาพันธ์ 2011
ก่อนหน้า: ราอุล กัสโตร
ถัดไป: มุฮัมมัด ฮุซัยน์ ฏ็อนฏอวี (รักษาการ)
ผู้บัญชาการกองทัพอากาศ
ดำรงตำแหน่ง 23 เมษายน 1972 – 16 เมษายน 1975
ประธานาธิบดี: อันวัร อัสซาดาต
ก่อนหน้า: อะลี มุศเฏาะฟา บัฆดาดี
ถัดไป: มะห์มูด ชากิร
ผู้บัญชาการวิทยาลัยทหารอากาศอียิปต์
ดำรงตำแหน่ง พฤศจิกายน 1967 – มิถุนายน 1969
ก่อนหน้า: Yahia Saleh Al-Aidaros
ถัดไป: Mahmoud Shaker
 
ข้อมูลส่วนบุคคล
เกิด: Muhammad Hosni El Sayed Mubarak 4 พฤษภาคม ค.ศ. 1928(1928-05-04) Kafr-El Meselha ราชอาณาจักรอียิปต์
เสียชีวิต: 25 กุมภาพันธ์ ค.ศ. 2020(2020-02-25) (91 ปี) ไคโร ประเทศอียิปต์
พรรคการเมือง: NDP (1978–2011) ASU (ก่อน 1978)
คู่สมรส: ซูซาน ษาบิต (สมรส 1959)
บุตร:  อะลาอ์  ญะมาล 
ศิษย์เก่า:   วิทยาลัยทหารบกอียิปต์  วิทยาลัยทหารอากาศอียิปต์  วิทยาลัยทหารฟรุนซ์ 
ลายมือชื่อ: 
ยศที่ได้รับการแต่งตั้ง
สังกัด: กองทัพอากาศอียิปต์
ประจำการ: 1950–1975
ยศ:  พลอากาศเอก[c]
บังคับบัญชา:   กองทัพอากาศอียิปต์  โรงเรียนนายเรืออากาศอียิปต์  ฐานทัพอากาศบะนีซุวัยฟ์  ฐานทัพอากาศไคโรตะวันตก 
^  ประธานสภาสูงสุดแห่งกองทัพ ^ ตำแหน่งว่างในวันที่ 14 ตุลาคม ค.ศ. 1981 ถึง 29 มกราคม ค.ศ. 2011 ^ ถอนยศหลังการสืบสวน

ฮุสนี มุบาร็อก หรือชื่อเต็มว่า มุฮัมมัด ฮุสนี อัสซัยยิด มุบาร็อก (อาหรับ: محمد حسني السيد مبارك, อักษรโรมัน: Muḥammad Ḥusnī as-Sayyid Mubārak; 4 พฤษภาคม ค.ศ. 1928 – 25 กุมภาพันธ์ ค.ศ. 2020) เป็นนักการเมืองและเจ้าหน้าที่ทหารชาวอียิปต์ที่ดำรงตำแหน่งประธานาธิบดีอียิปต์คนที่ 4 ใน ค.ศ. 1981 ถึง 2011
ก่อนเล่นการเมือง มุบาร็อกเคยมีอาชีพเป็นเจ้าหน้าที่ในกองทัพอากาศอียิปต์ เขาดำรงตำแหน่งผู้บัญชาการใน ค.ศ. 1972 ถึง 1975 และไต่เต้าถึงระดับพลอากาศเอกใน ค.ศ. 1973 ใน ค.ศ. 1975 เขาได้รับการแต่งตั้งเป็นรองประธานาธิบดีโดยประธานาธิบดี อันวัร อัสซาดาต และขึ้นดำรงตำแหน่งประธานาธิบดีหลังเขาถูกลอบสังหารใน ค.ศ. 1981 มุบาร็อกดำรงตำแหน่งเกือบ 30 ปี ทำให้เขาเป็นผู้นำที่ปกครองนานที่สุดนับตั้งแต่มุฮัมมัด อะลี พาชาผู้ปกครองประเทศ 43 ปีใน ค.ศ. 1805 ถึง 1848
หลังการลอบสังหารประธานาธิบดีซาดาตน้อยกว่า 2 สัปดาห์ มุบาร็อกขึ้นดำรงตำแหน่งประธานาธิบดีอย่างรวดเร็วในประชามติ ค.ศ. 1981 ที่มีผู้ชิงคนเดียว และต่ออายุวาระการดำรงตำแหน่งของเขาผ่านการออกเสียงประชามติแบบผู้สมัครคนเดียวใน ค.ศ. 1987, 1993 และ 1999 มุบาร็อกจัดการเลือกตั้งแบบหลายพรรคครั้งแรกใน ค.ศ. 2005 ด้วยแรงกดดันจากสหรัฐ ซึ่งเขาชนะการเลือกตั่้ง ใน ค.ศ. 1989 เขาประสบความสำเร็จในการฟื้นฟูสถานะสมาชิกของอียิปต์ในสันนิบาตอาหรับที่ถูกแช่แข็งตั้งแต่ข้อตกลงแคมป์เดวิดกับอิสราเอล และนำสำนักงานกลางของสันนิบาตอาหรับกลับสู่ไคโร นอกจากบทบาทในสงครามอ่าวแล้ว เขาที่รู้จักจากจุดยืนสนับสนุนในกระบวนการสันติภาพอิสราเอล–ปาเลสไตน์ แม้ว่าจะให้เสถียรภาพและเป็นเหตุผลในการเติบโตทางเศรษฐกิจ แต่การปกครองของเขากลับเข้มงวดมาก โดยมีสถานการณ์ฉุกเฉินที่ไม่ได้ยกเลิกตั้งแต่สงคราม ค.ศ. 1967 การปราบปรามฝ่ายค้านทางการเมือง หน่วยงานความมั่นคงเป็นที่รู้จักในด้านความโหดร้าย และการทุจริตแพร่หลายไปทั่ว
มุบาร็อกลงจากตำแหน่งหลังมีการประท้วง 18 วันในช่วงการปฏิวัติอียิปต์ ค.ศ. 2011 จากนั้นในวันที่ 11 กุมภาพันธ์ ค.ศ. 2011 อุมัร ซุลัยมาน รองประธานาธิบดีในขณะนั้น ประกาศว่าทั้งตัวเขาและมุบาร็อกได้ลาออกและส่งต่ออำนาจให้กับสภาสูงสุดแห่งกองทัพ
เมื่อวันที่ 13 เมษายน ค.ศ. 2011 อัยการสั่งคุมขังมุบาร็อก และลูกชายอีกสองคน คือ อะลาอ์และญะมาล เป็นเวลา 15 วัน เพื่อสอบสวนข้อกล่าวหาทุจริตและละเมิดอำนาจ จากนั้นมุบาร็อกถูกสั่งให้ขึ้นศาลในข้อกล่าวหาสังหารผู้ประท้วงที่ชุมนุมอย่างสงบระหว่างการปฏิวัติ การสอบสวนเริ่มขึ้นในวันที่ 3 สิงหาคม ค.ศ. 2011 ทำให้เขาเป็นผู้นำอาหรับคนแรกที่ถูกพิจารณาคดีในประเทศของตนเองในศาลยุติธรรมธรรมดา ณ วันที่ 2 มิถุนายน ค.ศ. 2012 ศาลอียิปต์ตัดสินจำคุกมุบาร็อกตลอดชีวิต หลังพิพากษาแล้ว มีรายงานว่าเขาประสบปัญหาสุขภาพหลายโรค ต่อมาในวันที่ 13 มกราคม ค.ศ. 2013 ศาลฎีกาของอียิปต์ (ศาลอุทธรณ์สูงสุดของประเทศ) พลิกคำพิพากษาของมุบาร็อกและสั่งให้พิจารณาคดีใหม่ ในการพิจารณาคดีใหม่ มุบาร็อกและลูกชายของเขาถูกตัดสินว่ามีความผิดฐานทุจริตเมื่อวันที่ 9 พฤษภาคม ค.ศ. 2015 และถูกตัดสินจำคุก ศาลไคโรสั่งให้คุมตัวมุบาร็อกให้อยู่ในโรงพยาบาลทหาร ในขณะที่ลูกชายของเขาได้รับการปล่อยตัวเมื่อวันที่ 12 ตุลาคม ค.ศ. 2015 มุบาร็อกได้รับการตัดสินพ้นผิดจากศาลฎีกาเมื่อวันที่ 2 มีนาคม ค.ศ. 2017 และได้รับการปล่อยตัวเมื่อวันที่ 24 มีนาคม ค.ศ. 2017
มุบาร็อกเสียชีวิตใน ค.ศ. 2020 ด้วยอายุ 91 ปี เขาได้รับเกียรติด้วยพิธีศพของรัฐและฝังอยู่ในที่ดินครอบครัวนอกไคโร